Respublika neyroxirurgiya ilmiy markazining foydalanilmayotgan binosini Toshkent shahar hokimligi tasarrufiga berish to‘g‘risida

Toshkent shahridagi ma’muriy binolar fondidan samarali foydalanish maqsadida Vazirlar Mahkamasi qaror qiladi:
 1. O‘zbekiston Respublikasi Sog‘liqni saqlash vazirligi Respublika neyroxirurgiya ilmiy markazining Toshkent shahar, A. Qodiriy ko‘chasidagi foydalanilmayotgan binosini tegishli hududi bilan birgalikda Toshkent shahar hokimligi tasarrufiga bepul topshirsin.
 2. Toshkent shahar hokimligi ushbu binoni tegishli hududi bilan birgalikda qabul qilib olsin hamda undan samarali foydalanish bo‘yicha zarur choralar ko‘rsin. 
 3. Vazirlar Mahkamasining “Respublika neyroxirurgiya ilmiy markazining moddiy-texnika bazasini yaxshilash chora-tadbirlari to‘g‘risida” 2007-yil 1-avgustdagi 160-son qarori 5-bandining birinchi xatboshi o‘z kuchini yo‘qotgan deb hisoblansin. 
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari N.M. Xanov zimmasiga yuklansin.